Zahlienenie
Dobrý deň, prosím môže sa užiť Atarax tabletka počas dni pri zahlienenom kašli a soploch ? Myslím tým, či sa nezastaví vykaslievanie. Ďakujem vám
Dobrý deň,
Ďakujeme za vašu otázku. Liek Atarax sa používa na liečbu príznakov úzkosti, svrbenia a ako premedikácia pred chirurgickým zákrokom. Má centrálne tlmivý účinok a tlmí účinok histamínu, ktorý sa uvoľňuje pri alergickej reakcii ako odpoveď organizmu. Ak je táto alergická reakcia sprevádzaná aj kašľom, môže nastať jeho zmiernenie. V ostatných prípadoch by nemal byť kašeľ ovplyvnený.
V každom prípade liečbu Ataraxom nikdy svojvoľne neukončujte, keďže by mohlo nastať zhoršenie zdravotného stavu. Ak sa však u vás objavia ťažkostí s dýchaním, ktoré patria medzi veľmi zriedkavé vedľajšie účinky lieku, je potrebné liek prestať užívať a vyhľadať okamžitú lekársku pomoc.
Prajem pekný zvyšok dňa.
S pozdravom
Mgr. Tamara Jakúbeková